fr fi hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de hu hu hu hu hu ru de en hu hu sk es hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar bn ca hbs_lat cy da de el eo es et eu fi fr fy he hy is it ja ka ko lt nl nb nb pl ro ru si en sv th fy en zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 18.
Ugrás a navigációhoz Ugrás a kereséshez
műholdfelvétel az Északi-tengerről, a Dogger-pad kiterjedése piros színnel jelölve
A Dogger-pad (német: Doggerbank;[1] angol: Dogger Bank; holland: Doggersbank) egy nagy kiterjedésű, hosszan elnyúló és helyenként csak 13 méter mélyen lévő homokpad az Északi-tengerben. Nevét a holland dogger halászhajók után kapta, melyek gyakran megfordultak a kiváló halászterületként számon tartott vizein. Újabban az itt létesítendő szélfarmok révén fordult a figyelem a terület felé. A hajózásban a Dogger-pad feletti sekély vizeket a Dogger megjelöléssel illetik.
A Dogger-pad az Északi-tengerben hozzávetőlegesen az angol Yorkshire grófság (Middlesborough) és a Jütland-félsziget nyugati részén lévő Ringköbingfjord magasságában húzódik. A nyugati vége a brit partoktól kb. 100 km-re, a keleti vége a dán partoktól mintegy 125–150 km-re van.
A Dogger-pad 300–350 km hosszan nyúlik el kelet-nyugati irányban szélesedve. Legnagyobb szélessége 120 km, területe 17 600 km².
A Északi-tenger átlagosan 94 méteres vízmélységével szemben a Dogger-pad felett ez az érték 30 méter. Legsekélyebb részén az (északi szélesség 54-55. fok, keleti hosszúság 1-7. fok) mindössze 13 méter mély a víz.
a Doggerbank és az egykori Doggerland maradványa Britannia és a kontinens között: geográfiai helyzetük 2000-ben, a Weichsel- valamint a Würm-glaciálisok idején
a Doggerland kiterjedése a korai holocén idején
A Dogger-pad valószínűleg a pleisztocén idejében lezajlott moréna-képződés során jött létre[2] az akkor még a jelenleginél jóval északabbra lévő jégkorszaki Rajna-torkolattól északra.
Az eljegesedések idején - mikor a tengerszint 100 méterrel volt alacsonyabban és a tengerpart 600 km-rel húzódott északabbra a mai partvonalnál – a mai homokpad és a környező területek szárazon álltak. Ezt a területet a régészek a Dogger-föld (Doggerland) névvel illetik. A La Manche területe is szárazföld volt a nyugati részeit leszámítva, így Anglia és a kontinens között volt szárazföldi összeköttetés.
A tengerszint alacsony állása miatt a Dogger-pad és a La Manche térségében dús szárazföldi növényzet vert gyökeret és a terület közepét egy nagy kiterjedésű édesvizű tó töltötte fel.
A Dogger-padnál és a La Manche-nál lévő szárazföldi összeköttetések közötti alacsonyabban fekvő területet (a mai Északi-tenger déli részét) egy édesvizű tó töltötte fel.
Mikor Kr. e. 6500 évvel a mai Dover és Calais városok közötti mészkősziklából álló összeköttetés erodálódásával az édesvizű tó vize az Atlanti-óceánba folyt le. A tengerszint ezt követő emelkedésével a Dogger-pad és a La Manche lassan ismét víz alá került. Így a víz – mint ahogy a jégkorszak előtti időszakban, és ahogy napjainkban is – az Atlanti-óceán felől a csatornán át az Északi-tengerbe folyhatott, hogy aztán a norvég partok mentén az óceán északi részébe áramolhasson tovább.
A Dogger-padot vélhetőleg a Storegga-csuszamlás keltette cunami vize borította el.[3] A tenger alatti csuszamlás keltette hullám elöntötte a mindössze pár méterrel kiemelkedő Dogger-földet és megsemmisítő hatással volt az itt vadászó-gyűjtögető életmódot folytató közösségekre. Az itt dolgozó halászhajók hálójába nagy mennyiségű tőzeg, mamut- és rinocérosz-maradványok akadtak bele valamint esetenként paleolit-kori vadászeszközök is. A Dogger-padot délről a Klaver-pad határolja.
Az utóbbi évszázadokban több tengeri csatára és incidensre is sor került a homokpad felett:
Doggerbanki csata (1696) – a pfalzi örökösödési háború során a Jean Bart vezette francia kötelék itt aratott győzelmet egy konvojt kísérő holland kötelék felett.
Doggerbanki csata (1781) – a negyedik angol-holland háború során a két flotta itt vívott egy döntetlen kimenetelű ütközetet.
A doggerbanki incidens néven elhíresült esemény során 1904. október 21-ről 22-re való éjjel a Távol-Keletre tartó orosz flotta brit halászhajókra nyitott tüzet, mivel japán torpedónaszádoknak vélték őket.
Doggerbanki csata (1915) – az első világháború során a brit és német flotta kisebb erőinek összecsapása során itt süllyedt el a Blücher páncélos cirkáló.
Doggerbanki csata (1916) – az első világháború újabb itteni ütközete kisebb erők között a németeknek kedvezett.
1966-ban a német U-Hai tengeralattjáró itt süllyedt el egy szélvihar során. Németország egyik legtöbb áldozatot követelő békeidőbeli katasztrófájában a 20 fős legénységből 19 ember veszett oda.
Az 1931-ben a Richter-skála szerinti 6,1-es erősségű földrengés hipocentruma (rengésfészke) a Dogger-pad alatt volt 23 kilométerrel és az Északi-tengert övező összes országban érezni lehetett, sok helyütt jelentős károkat okozott.
az Északi-tenger gazdasági zónáinak felosztása - a Dogger-padon érnek össze
A kis mélységben való elhelyezkedése miatt a Dogger-pad mint „tengervíz által kis mértékben elöntött homokpad” az Európai Unió természetes élőhelyek, valamint a vadon élő állatok és növények védelméről szóló irányelvének védelme alatt áll.[4] 2012 óta a Dogger-pad területéből 18.000 km² tartozik a Natura 2000 környezetvédelmi hálózathoz.[5]
A Dogger-pad az Északi-tenger parttól távolabb eső területeihez hasonlóan nem került egyetlen állam joghatósága alá, ám 1970-ben a szomszédos országok területét gazdasági zónákra osztották fel, miután kiderült, hogy a tengerfenék alatt jelentős mennyiségű ásványkincs található. A felosztás során a Dogger-pad területének túlnyomó része a brit zónához került, de kisebb-nagyobb részben részesült belőle Hollandia, Németország, Dánia és Norvégia is.
A Dogger-pad jó halászterületnek számít, különösen a melegebb vizeket kedvelő tőkehal és a lepényhal fordul elő az itteni sekély vizekben.
A brit kormányzat tervei szerint a Dogger-pad területére is telepítenek szélfarmokat. A tervek szerint mintegy 1500 szélturbina 9 gigawatt energiát termelne és ezzel a világ egyik legnagyobb tengeri szélfarmja lenne. Ez megegyezne kilenc atomerőmű teljesítményével.[6] A Dogger Bank Creyke Beck névvel jelölt 2400 megawatt teljesítményű első telepének létrehozását 2015 elején engedélyezték.[7] Ezt a Dogger Bank Teesside telep létrehozása követné újabb 2400 megawatt teljesítménnyel. A tervezett telepek 13 gigawattosra való bővítését is lehetségesnek tartják. A tervezett szélfarm alapterülete 8600 km², melyen a víz mélysége 20-60 méter. A projektnek a RWE, a Scottish & Southern Energy, a Statoil és a Statkraft vállalatok közösen fognak hozzá.[8]
Ez a szócikk részben vagy egészben a Doggerbank című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ A magyar szakirodalom korábban a német megnevezést vette át. Lásd: doggerbanki csaták, doggerbanki incidens.
↑ Stride, A.H (1959. január 1.). „On the origin of the Dogger Bank, in the North Sea”. Geological magazine 96 (1), 33-34. o. (Hozzáférés ideje: 2010. március 7.)
↑ Bernhard Weninger (u. a.): The catastrophic final flooding of Doggerland by the Storegga Slide tsunami Archiválva 2014. július 29-i dátummal a Wayback Machine-ben (PDF; 819,4 kB)
↑ Sublitorale Sandbänke (BfN). [2016. június 24-i dátummal az eredetiből archiválva]. (Hozzáférés: 2016. november 3.)
↑ Európai Bizottság sajtóközleménye, Brüsszel, 2012. november 26.
↑ „Deutsche Firmen bauen weltgrößten Windpark”, Tagesschau, 2010. június 4.. [2010. június 7-i dátummal az eredetiből archiválva] (Hozzáférés ideje: 2010. augusztus 16.)
↑ Peter Kleinort: Größte Anlage genehmigt. In: Täglicher Hafenbericht, 2015. február 24., 4. o.
↑ Windkraft: Großbritannien überflügelt Deutschland. In: Berliner Morgenpost, 2010. január 8.
Forráshivatkozás-hiba: a   címkében definiált „BWeninger”   címkének nincs tartalma.
A Wikimédia Commons tartalmaz Doggerbank témájú médiaállományokat.
The Dogger Bank: understanding stakeholder and policy-maker needs Archiválva 2016. augusztus 20-i dátummal a Wayback Machine-ben, Cikk a homokpadról térképpel, mely annak gazdasági övezetekre való felosztását mutatja. (angol)]
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Dogger-pad&oldid=25187050”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 18., 03:37
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.